RESOLUCIÓN ALCALDÍA DE DELEGACIÓN DE ATRIBUCIÓNS EN XUNTA DE GOBERNO LOCAL
ADMINISTRACIÓN LOCAL — Municipal — Cangas (Outros documentos, notificacións e informacións públicas, 12/08/2019)

De conformidade co indicado nos arts.21 da Lei 7/1985, Reguladora das bases do Réxime local, 61 da Lei 5/1997, de administración local de Galicia e 43, 44, 52 e 53 do Rd 2568/1986, polo que se aproba o Regulamento de organización, funcionamento e Réxime xurídico das entidades locais, Primeiro.— Delegar na Xunta de Goberno Local as seguintes atribucións sen prexuízo da súa avocación en calquera momento segundo o disposto na Lei 40/2015, do 1 de outubro de Réxime xurídico do sector público.1.1.—Aprobar a oferta de emprego público de acordo co orzamento e cadro de persoal aprobados polo Pleno, aprobar as bases das probas para a seleción do persoal e para os concursos de provisión de postos de traballo e a convocatoria dos correspondentes procedementos.2.1.—As aprobacións dos instrumentos de planeamento de desenvolvemento do planeamento xeral non expresamente atribuídas ao Pleno, así como, dos instrumentos de xestión urbanística e dos proxectos de urbanización.2.2.—A concesión ou denegación de licenzas urbanísticas e as súas modificacións, reservándose a Alcaldía o requirimento para a subsanación de deficiencias, ordes de execución e as resolución de caducidade ou arquivo por calquera causa.2.3.—A tramitación/resolución dos expedientes sancionadores en materia de disciplina urbanística e sanitaria.3.1.—As contratacións e concesións de toda clase cando, superando a contía establecida para a cualificación de cada tipo de contrato como menor, o seu importe non supere o 10% dos recursos ordinarios do orzamento, nin en todo caso, os 6 millóns de euros; incluídas as de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere a porcentaxe indicada, referida aos recursos ordinarios do orzamento do primeiro exercicio, nin a contía sinalada.3.2.—A aprobación dos proxectos de obras e de servizos cando sexa competente para a súa contratación ou concesión e estean previstos no orzamento.4.1.—Adxudicación de concesións sobre os bens da entidade local e a adquisición de bens e dereitos cando o seu valor non supere o 10% dos recursos ordinarios do orzamento nin os 3 millóns de euros, así como, o alleamento do patrimonio que non supere a porcentaxe nin a contía indicada.4.2.—A concesión ou arrendamento de nichos e fosas no cemiterio municipal, o rescate destes e os cambios de titularidade.5.1.—A aprobación das bases e concesión de subvencións en réxime de concurrencia competitiva cando correspondan á Alcaldía.5.2.—A solicitude de subvencións ou axudas económicas a outras entidades ou organismos públicos e privados.5.3.—Devolución de garantías constituídas en metálico, aval e demais formas.6.1.—A aprobación dos expedientes de Benestar Social.7.—Todas aquelas cuestións puntuais competencia do alcalde, que éste desexe someter a estudo, consideración ou resolución da Xunta de Goberno Local. Segundo.— As competencias delegadas exerceranse nos termos sinalados na presente resolución e lexislación de aplicación, sen que poidan ser delegadas en ningún outro órgano. No texto dos acordos adoptados pola Xunta de Goberno Local en virtude desta delegación deberá facerse constar dita circunstancia. Terceiro.— Da presente resolución darase conta ao Pleno na primeira sesión que se realice, debendo notificarse personalmente aos designados e publicarse no BOP, sen prexuízo da súa efectividade desde o día seguinte ao da presente resolución.